open-index/open-wikipedia-markdown huggingface dataset:
శీలం (ఇంటిపేరు)

**శీలం** లేదా **సీలం** తెలుగువారిలో కొందరి ఇంటిపేరు. ఈ ఇంటిపేరు ప్రధానంగా ఆంధ్రప్రదేశ్, తెలంగాణ రాష్ట్రాలలో కనిపిస్తుంది. తెలుగు ఇంటిపేరులలో చాలా వాటిలా, ఇది ఒకే ఒక్క కులానికి మాత్రమే పరిమితం కాలేదు. కొన్ని కాపు, తెలగ, రెడ్డి, కమ్మ, వెలమ, బ్రాహ్మణ, మాల కులాల్లో ఈ ఇంటిపేరు కనిపిస్తుంది. 

* శీలం జేసుదాస్ లేదా జే.డీ.శీలం:  రాజ్యసభ సభ్యుడు.కేంద్ర మంత్రి.దళిత క్రిస్టియన్. కర్ణాటక క్యాడర్‌లో ఐఏఎస్ అధికారిగా పనిచేస్తూ రాజీనామా చేసి కాంగ్రెస్ పార్టీలోకి వచ్చారు. 1999 లోక్‌సభ ఎన్నికల్లో బాపట్ల నుంచి పోటీచేసి ఓటమి చవిచూశారు. కర్ణాటక ముఖ్యమంత్రి ఎస్.ఎం.కృష్ణకు రాజకీయ కార్యదర్శిగా పనిచేశారు.

* శీలం భద్రయ్య, తెలంగాణ ప్రాంతానికి చెందిన కవి, విమర్శకుడు, రచయిత, రంగస్థల నటుడు, ఉపాధ్యాయుడు. ప్రస్తుతం ఈయన నల్లగొండ పట్టణంలో స్థిరపడ్డాడు..
* శీలం సిద్ధారెడ్డి,  తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ఎమ్మెల్యేగా, ఎమ్మెల్సీగా ఎన్నికై రాష్ట్ర మంత్రిగా పనిచేశాడు
* శీలం సయాజీ లక్ష్మణ్ (1896, మే 18 - 1980, జూలై 5),  పుదుచ్చేరి కేంద్రపాలిత ప్రాంతం తొలి లెఫ్టెనెంటు గవర్నరు. ఇతను పుదుచ్చేరి మొదటి, రెండవ శాసనసభలకు లెఫ్టెనెంటు గవర్నరుగా పనిచేశాడు. మహారాష్ట్రకు చెందిన భారత జాతీయ కాంగ్రేసు రాజకీయనాయకుడు, స్వాతంత్ర్య సమరయోధుడు..

వర్గం:ఇంటిపేర్లు
విజయ్ సింగ్లా

**విజయ్ సింగ్లా** పంజాబ్ రాష్ట్రానికి చెందిన రాజకీయ నాయకుడు. ఆయన  మన్సా శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో ఆరోగ్య, కుటుంబ సంక్షేమ, వైద్యవిద్యా శాఖ మంత్రిగా భాద్యతలు నిర్వహిస్తున్నాడు.
## రాజకీయ జీవితం
విజయ్ సింగ్లా 2016లో ఆమ్ ఆద్మీ పార్టీ లో చేరి ఆప్ ట్రేడ్ యూనియన్ రాష్ట్ర ఉపాధ్యక్షుడిగా పని చేశాడు. ఆయన 2017లో ఎన్నికల్లో పోటీ  టికెట్ కోసం ప్రయత్నించగా ఆయనకు టికెట్ దక్కలేదు. విజయ్ సింగ్లా  2022లో జరిగిన ఎన్నికల్లో తిరిగి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై  2022 మార్చి 19న భగవంత్ మాన్ మంత్రివర్గంలో ఆరోగ్య, కుటుంబ సంక్షేమ, వైద్యవిద్యా శాఖ మంత్రిగా భాద్యతలు చేపట్టాడు. ఆయనపై అవినీతి ఆరోప‌ణ‌లు రావ‌డంతో 2022 మే  24న కేబినెట్ నుంచి తొలగించారు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
శ్రియా పిల్గొంకర్

**శ్రియా పిల్గొంకర్** భారతదేశానికి చెందిన సినిమా నటి. ఆమె నాన్న సచిన్, అమ్మ సుప్రియ మరాఠీ సినిమా నటులు. శ్రియా ఐదేండ్ల వయసులో తన తండ్రి దర్శకత్వం వహించిన 'తూ తూ మై మై' అనే హిందీ సీరియల్ లో  బిట్టు అనే అబ్బాయిగా మొదటిసారి నటించింది. ఆమె 1996లో కరణ్ శెట్టి దర్శకత్వం వహించిన పది నిమిషాల స్టేజీ ప్లే 'ఫ్రీడమ్ ఆఫ్ లవ్'లో నటించింది. ప్రియా 2013లో మరాఠీలో విడుదలైన 'ఏకుర్తి ఏక్'  సినిమాతో సినీరంగంలోకి అడుగు పెట్టింది. శ్రియా పిల్గొంకర్ మీర్జాపూర్ సిరీస్ లో చేసిన స్వీటీ గుప్తా పాత్ర ద్వారా మంచి గుర్తింపునందుకుంది.
## జననం, విద్యాభ్యాసం
శ్రియా పిల్గొంకర్ 1989 ఏప్రిల్ 25న సచిన్ పిల్గొంకర్, సుప్రియ దంపతులకు ముంబైలో జన్మించింది. ముంబైలో సెయింట్ జేవియర్స్ కాలేజీలో సోషియాలిజీలో డిగ్రీ పూర్తి చేసి,  పుణేలోని ఫిల్మ్ అండ్ టెలివిజన్ ఇనిస్టిట్యూట్ ఆఫ్ ఇండియా (ఎస్టీఐఐ)లో నటనలో శిక్షణ పూర్తి చేసింది.

## నటించిన సినిమాలు

### వెబ్ సిరీస్

## నిర్మాత & దర్శకురాలు

## మూలాలు

వర్గం:1989 జననాలు
హాక్ఐ యాప్

**హాక్‌ఐ యాప్‌** (ఆగ్లం: HawkEye App) అనేది తెలంగాణ ప్రభుత్వం రాష్ట్ర ప్రజలకోసం రూపొందించిన పోలీస్‌ అధికారిక మొబైల్ యాప్‌. ఫ్రెండ్లీ పోలీసింగ్‌లో భాగంగా తెలంగాణ పోలీసులు 2014లో ‘హాక్‌ఐ’ మొబైల్‌ అప్లికేషన్‌ అందుబాటులోకి తెచ్చారు. ప్రజల సౌకర్యార్థం వివిధ రాష్ర్టాల పోలీసులు వినియోగిస్తున్న మొబైల్‌ యాప్‌లకు ప్రజల్లో ఉన్న ఆదరణపై కేంద్ర హోంశాఖ ఆధ్వర్యంలోని బ్యూరో ఆఫ్‌ పోలీస్‌ రిసెర్చ్‌ అండ్‌ డెవెలప్‌మెంట్‌ విభాగం 2021లో నిర్వహించిన సర్వేలో 31 లక్షల యూజర్లతో హాక్‌ఐ యాప్‌ దేశంలోనే రెండో స్థానంలో నిలిచింది.

పోలీసు స్టేషన్‌ను సందర్శించకుండానే ఈ యాప్ ద్వారా ఫిర్యాదులు చేయవచ్చు. పోలీసులతో రాష్ట్ర ప్రజలు అనుసంధానంలో ఉండటానికి, ట్రాఫిక్ ఉల్లంఘనలు, నేరస్థులపై సమాచారం, మహిళలపై నేరాలు, పోలీసుల ఉల్లంఘనలు, మెరుగైన పోలీసింగ్ కోసం సూచనలు, పోలీసులు చేసిన మంచి పని గురించి ప్రజలకు తెలియజేడానికి ఈ యాప్ ఉపయోగపడుతోంది. ప్రజల భద్రతను మెరుగుపరచడానికి, ఆపదలో ఉన్నప్పుడు పోలీసులను సంప్రదించడానికి సహాయపడుతోంది.

## ప్రారంభం
2014లో హైదరాబాద్‌ పోలీస్‌ కమిషనరేట్‌ పరిధిలో హాక్‌ఐ యాప్‌ సేవలు ప్రారంభించి, ఆ తరువాత రాష్ట్రవ్యాప్తంగా విస్తరించారు.

## సేవలు
అద్దె వాహనాలు ఎక్కే ముందు ఈ యాప్ ద్వారా పోలీసులకు ఫిర్యాదు చేయవచ్చు. (బోర్డింగ్ స్థలం, వాహనం రకం, వాహనం నంబర్, గమ్యస్థాన స్థానాన్ని ఎంచుకోవచ్చు). పనివాళ్ళు లేదా అద్దెదారుల వివరాలను పోలీసులతో నమోదు చేసుకోవచ్చు. అత్యవసర పరిస్థితుల్లో ప్రజల రక్షణ కోసం పోలీసులు, వారివారి సంబంధిత వ్యక్తి ఫిర్యాదుదారులను సంప్రదించగలరు. (ఇందులో మీరు ఐదు కాంటాక్ట్ నంబర్‌లను నమోదు చేయవచ్చు, ఆ తర్వాత సమాచారం పోలీస్ స్టేషన్ లేదా కంట్రోల్ రూమ్‌కు వెళ్తుంది.)

పోలీసులు సైతం చట్ట ఉల్లంఘనలకు పాల్పడితే వారిపై ఫిర్యాదు చేసే సౌలభ్యం కూడా ఇందులో ఉంది. అత్యవసర పరిస్థితుల్లో ఎస్వోఎస్‌ బటన్‌, అత్యవసర కాంటాక్టులు, కమ్యూనిటీ పోలీసింగ్‌, ఫిర్యాదుల స్టేటస్‌, ఇంటి కిరాయిదారులు, సెక్యూరిటీ, పని మనుషులకు సంబంధించిన బ్యాక్‌గ్రౌండ్‌ వెరిఫికేషన్‌ తదితర సేవలను ఆన్‌లైన్‌లో పొందవచ్చు. ఏవైనా వస్తువులు, డాక్యుమెంట్లు పోగొట్టుకొంటే పోలీసుస్టేషన్‌కు వెళ్లకుండానే ఈ యాప్‌ ద్వారా దరఖాస్తు చేసుకోవచ్చు. ఇందుకు సంబంధించిన సర్టిఫికెట్‌ 72 గంటల్లో మెయిల్‌ బాక్స్‌కు వస్తుంది.

ఇళ్ళో పనిచేసేవాళ్ళు, అద్దెకు ఉండేవాళ్ళ నుండి కొన్ని అరాచకాలు జరుగుతున్నాయి. ఇలాంటివాటిని వీలున్నంత వరకు నిరోధించడం కోసం పనివాళ్ళు, అద్దెకు దిగేవాళ్ళ గత చరిత్రను పూర్తిస్థాయిలో వెరిఫికేషన్‌ చేయడంకోసం ‘హాక్‌ఐ’ ద్వారా ఆన్‌లైన్‌లో దరఖాస్తు చేసుకుంటే ఆయా వ్యక్తుల గత చరిత్ర, పూర్వాపరాలు పూర్తిస్థాయిలో వెరిఫై చేసి నివేదిక అందిస్తున్నారు.

## యూజర్ల సంఖ్య
కేంద్ర హోంశాఖ నివేదిక-2021 ప్రకారం 31,00,663 యూజర్లు ఉండగా, హోంశాఖ నివేదిక రూపొందించిన తరువాత యూజర్ల సంఖ్య 11 లక్షలకుపైగా పెరిగి, 2020 మే 2 నాటికి 42,47,309 యూజర్లు ఉన్నారు.

## మూలాలు

## బయటి లంకెలు
* అధికారిక వెబ్సైటు

వర్గం:తెలంగాణ ప్రభుత్వం
వర్గం:2014 స్థాపితాలు
వర్గం:సాంకేతిక వ్యవస్థలు
వర్గం:తెలంగాణ ప్రభుత్వ ఆవిష్కరణలు
మర్దానీ 2

**మర్దానీ 2** 2019లో హిందీలో విడుదలైన యాక్షన్‌ థ్రిల్లర్‌ సినిమా. యష్‌రాజ్‌ ఫిలిమ్స్‌ బ్యానర్‌పై ఆదిత్య చోప్రా నిర్మించిన ఈ సినిమాకు గోపి పుత్రన్ దర్శకత్వం వహించాడు. 2014లో వచ్చిన ‘మర్దానీ’కి సీక్వెల్‌గా నిర్మించిన ఈ సినిమాలో రాణీ ముఖర్జీ, అవ్‌నీత్ కౌర్, విశాల్ జేత్వా ప్రధాన పాత్రల్లో నటించిన ఈ సినిమా డిసెంబర్‌ 13న విడుదలైంది.
## కథ
రాజస్థాన్‌లోని కోటాలో, సైకో సన్నీ ( విశాల్ జెత్వా ), లతిక అనే యువతిని కిడ్నాప్ చేసి  దారుణంగా చిత్రహింసలు పెట్టి అత్యాచారం చేసి, ఆపై హత్య చేశాడు. కోట కొత్త పోలీసు సూపరింటెండెంట్‌గా నియమితులైన శివాని (రాణీ ముఖర్జీ) ఈ హత్య కేసులో హంతకుడిని పట్టుకోవాలని  నిశ్చయించుకుంటుంది. ఈ  హత్య కేసులో నిందితులను పట్టుకునే క్రమంలో శివానికి ఎలాంటి పరిణామాలు ఎదురయ్యాయి? ఆమె ఈ కేసులో హంతకుణ్ణి పట్టుకుందా లేదా అనేదే మిగతా సినిమా కథ.
## నటీనటులు
*రాణీ ముఖర్జీ - ఎస్పీ శివాని శివాజీ రాయ్ ఐపీఎస్‌ 
*అవ్‌నీత్ కౌర్ - మీరా (శివాని మేనకోడలు) 
* విశాల్ జెత్వా - శివ 'సన్నీ' ప్రసాద్ యాదవ్‌
*జిష్షూసేన్ గుప్తా - డాక్టర్ విక్రమ్ బోస్ రాయ్‌ (శివాని భర్త ) 
*శృతి బాప్నా - ఇన్‌స్పెక్టర్ భారతి అంగారే  
*రాజేష్ శర్మ - అమిత్ శర్మ  
*తేజస్వి సింగ్ అహ్లావత్ - లతికా అగర్వాల్‌ 
* ప్రతీక్ష్ రాజ్‌భట్ - మాంటీ (లతిక స్నేహితుడు)
*ప్రసన్న కేత్కర్ - గోవింద్ మిశ్రా \ పండిట్జీ 
*విర్తి వాఘని - ప్రియాంక (పండిట్‌జీ మనవరాలు )
*అనురాగ్ శర్మ - కమల్ పరిహార్  (జర్నలిస్ట్ )
*సన్నీ హిందూజా - విప్లవ్ బెనివాల్‌  
* సుమిత్ నిజవాన్ - బ్రిజ్ షెకావత్‌ (డీఎస్పీ)
*రిచా మీనా - సునంద చౌదరి  
*విక్రమ్‌ సింగ్‌ చౌహాన్‌ - అనూప్ సింఘాల్, ఇన్‌స్పెక్టర్
*దీపికా అమీన్
*సోనాల్ మధుశంకర్

## మూలాలు

## బయటి లింకులు
*

వర్గం:2019 సినిమాలు
వర్గం:హిందీ సినిమాలు
దివ్యాంశ కౌశిక్

**దివ్యాంశ కౌశిక్** భారతదేశానికి చెందిన సినిమా నటి. ఆమె 2019లో విడుదలైన మజిలీ సినిమారంగంలోకి అడుగు పెట్టి తెలుగుతో పాటు హిందీ సినిమాల్లో నటించింది.
## నటించిన సినిమాలు

## మూలాలు

## బయటి లింకులు
* 

వర్గం:1997 జననాలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
నమ్రతా దాస్

**నమ్రతా దాస్,** ఒడియా సినిమా నటి. అనేక సినిమాలలో, టెలివిజన్ ధారావాహికలలో తల్లి, అమ్మమ్మగా సహాయక పాత్రలకు ప్రసిద్ధి చెందింది. 1973లో *ధరిత్రి* అనే సినిమాలో తొలిసారిగా నటించింది. 200 కంటే ఎక్కువ ఒడియా సినిమాలలో, 3 బెంగాలీ సినిమాలలో నటించింది. ఒడియా చిత్ర పరిశ్రమలో నాలుగు దశాబ్దాలపాటు చేసిన సేవలకు గాను 2020 జనవరిలో *భూమి కన్యా* అవార్డును అందుకుంది. లక్ష్మీప్రతిమ సినిమాలో నటనకుగాను రాష్ట్ర అవార్డును కూడా అందుకుంది.

## జీవిత చరిత్ర
నమ్రతా 1959 ఏప్రిల్ 3న ఒడిషా రాష్ట్రం, కేంద్రపారా జిల్లా, అలపువా గ్రామంలోని జమీందార్ కుటుంబంలో జన్మించింది. నమ్రతా 9 సంవత్సరాల వయస్సులో ఆమె తల్లి చనిపోయింది. ఆమె కుటుంబంలో పెద్దది, 4 సోదరీమణులు, 2 సోదరులు ఉన్నారు.

## సినిమాలు

* 2016: తు కహిబు నా ము
* 2015: కీ దబా టక్కర్
* 2015: జీ జహా కహు మోరా ధో
* 2014: సిందూర
* 2014ం జై హింద్
* 2013: గడ్డ్‌బాద్
* 2013: సందేహి ప్రియతమా
* 2013: కేహి జానే భలా లాగరే
* 2013: తు మో దేహరా ఛాయ్
* 2013: హత ధరి చాలుత
* 2013: టార్గెట్
* 2012: రాజు ఆవారా
* 2011: మనే రహీబా ఇ ప్రేమ కహానీ
* 2011: బలుంగా టోకా
* 2011: ఇ మన ఖోజే మనటీ
* 2010: ప్రేమ అధేయ్ అక్షర
* 2010: అఖిరే మున్కు
* 2010: తూ థిలే మో దారా కహకు
* 2009: ఆ రే సతియా
* 2009: అభిమన్యు
* 2008: మాటే అనిదెల లక్షే ఫగున
* 2007: ము టాటే లవ్ కరుచి
* 2007: మహానాయక్
* 2007: లక్ష్మీ ప్రతిమ
* 2007: కాళీ శంకర్
* 2007: చకా చకా భౌన్రి
* 2006: దే మా శక్తి దే
* 2006: సాషు ఘరా చలిజీబీ
* 2004: కంధేయి అఖిరే లుహా
* 2003: బిధాతా
* 2003: సతా మిచ్చా
* 2003: సబత మా
* 2003: ఏయితి స్వర్గ ఈతి నార్కా
* 2002: రహిచి రహీబీ టోరీ పైన్
* 2002: రాక్టర్ సిందూర్ బెంగాలీ
* 2002: ధర్మ సహిలే హెలా
* 2002: సెయి జియాతీ
* 2002: సిందూర నుహెన్ ఖేలా ఘరా
* 2001: మో కోలా నుండి ఝులనా
* 2001: బాజీ
* 2001: ధర్మ చర్చ
* 2001: గారే సిందూర ధరే లుహా
* 2000: బాబు పరశురామ్
* 1999: ధర్మ నికితి
* 1999: పువా భంగిదేలా సునా సంసార
* 1999: మా గోజా బయానీ
* 1999: కల్కి అబతార్
* 1999: పబిత్రా బంధన్
* 1999: సోలా శుక్రబార్
* 1998: రూపా గాంరా సునా కనియా
* 1998: స్త్రీ
* 1997: నారీ బి పింధిపరే రక్త సిందూర
* 1997: గంగా సియులి
* 1996: సకల తీర్థానికి చరణే
* 1995: సునా పంజురి
* 1995: రకత కహిబా కీ కహర
* 1994: భాయ్ హెలా భాగారి
* 1994: సునా భౌజా
* 1994: సమయ బడా బాలబన్
* 1994: గాధి జనీలే ఘరా సుందర
* 1993: భాగ్య ద్వేషం డోరో
* 1992: పంజురి భితరే చీర
* 1992: మా బెంగాలీ
* 1991: కి హెబా సువా పోషిలే
* 1990: పరదేశి చదేయ్
* 1990: అగ్ని బీనా
* 1989: పంచు పండబా
* 1988: బోహు హెబా ఎమిటి
* 1987: తుండా బైదా
* 1983: కబేరి
* 1982: అస్తరగ
* 1981: అఖీ తృటియా
* 1980: అనురాధ
* 1980: రామాయణం
* 1978: బలిదాన్
* 1978: తాపోయ్
* 1978: ప్రియతమా
* 1976: కృష్ణ సుధామ
* 1976: సింధూర బిందు
* 1973: కనకలత
* 1973: ధరిత్రి

## అవార్డులు
* 1998: లక్ష్మీ ప్రతిమ సినిమాకి ఉత్తమ సహాయ నటిగా రాష్ట్ర పురస్కారం
* 2020: ఒడియా చిత్ర పరిశ్రమలో సేవలకు *భూమి కన్యా* అవార్డు

## మూలాలు

వర్గం:1959 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:ఒరియా సినిమా నటీమణులు
వర్గం:బెంగాలీ సినిమా నటీమణులు
పూసర్ల

**పూసర్ల** తెలుగువారిలో కొందరి ఇంటిపేరు.

* పి. వి. రమణ గా ప్రసిద్ధిచెందిన **పూసర్ల వెంకట రమణ**, భారత వాలీబాల్ క్రీడాకారుడు. 

* పి.వి. సింధు గా ప్రసిద్ధిచెందిన **పూసర్ల వెంకట సింధు** (జననం: 1995 జూలై 5) భారత బ్యాడ్మింటన్ క్రీడాకారిణి.
మర్దానీ

**మర్దానీ** 2014లో హిందీలో విడుదలైన యాక్షన్‌ థ్రిల్లర్‌ సినిమా. యష్‌రాజ్‌ ఫిలిమ్స్‌ బ్యానర్‌పై ఆదిత్య చోప్రా నిర్మించిన ఈ సినిమాకు ప్రదీప్ సర్కార్ దర్శకత్వం వహించాడు. రాణీ ముఖర్జీ, అవ్‌నీత్ కౌర్, తాహిర్ రాజ్ భాసిన్, జిషు సేన్‌గుప్తా ప్రధాన పాత్రల్లో నటించిన ఈ సినిమా ఆగస్టు 22న విడుదలైంది.
## నటీనటులు
*రాణీ ముఖర్జీ - శివాని శివాజీ రాయ్, ముంబై క్రైమ్ బ్రాంచ్ ఆఫీసర్ 
*అవ్‌నీత్ కౌర్ - మీరా (శివాని మేనకోడలు) 
* విశాల్ జెత్వా - శివ 'సన్నీ' ప్రసాద్ యాదవ్‌
*జిష్షూసేన్ గుప్తా - డాక్టర్ విక్రమ్ బోస్ రాయ్‌ (శివాని భర్త )
*తాహిర్ రాజ్ భాసిన్ - కరణ్ 'వాల్ట్' రస్తోగి (నేరస్థుడు, మాదకద్రవ్యాల బానిస) 
*అనంత్ విధాత్ శర్మ - సన్నీ కత్యాల్‌ 
*ప్రియాంక శర్మ - ప్యారీ 
*మిఖాయిల్ యావల్కర్ - ఎస్.ఐ బల్వీందర్ సింగ్ సోధి 
*అహద్ అలీ అమీర్ - మిన్హాస్‌ 
*సానంద్ వర్మ - కపిల్‌ 
*మోనా అంబేగావ్కర్ - మీను రస్తోగిగా (వాల్ట్ తల్లి) *మహికా శర్మ 
*పీటర్ ముక్స్కా మాన్యుయెల్ - ఎంబోసో 
*అనిల్ జార్జ్ - లాయర్ అకా వకీల్ సాహబ్, వాల్ట్ అసిస్టెంట్
*సాహెబ్ దాస్ - మాణిక్‌పురి పాక్య 
*సంజయ్ తనేజా - తనేజాజ్ (ముఖ్యమంత్రి)

## అవార్డులు  , నామినేషన్ల జాబితా

## మూలాలు

## బయటి లింకులు
*
ఫ్యాన్ (2016 సినిమా)

**ఫ్యాన్** 2016లో విడుదలైన హిందీ సినిమా. యశ్ రాజ్ ఫిలింస్ బ్యానర్‌పై 	ఆదిత్య చోప్రా నిర్మించిన ఈ సినిమాకు	మనీష్  శర్మ దర్శకత్వం వహించాడు. షారుఖ్ ఖాన్, సాయాని గుప్తా,  శ్రియా పిల్గొంకర్ ప్రధాన పాత్రల్లో నటించిన ఈ సినిమా ఏప్రిల్ 15న విడుదలైంది.
## నటీనటులు

*షారూఖ్‌ ఖాన్‌ ద్విపాత్రాభినయం
**ఆర్యన్ ఖన్నా (బాలీవుడ్ సూపర్ స్టార్) హీరో
**గౌరవ్ చందనా (ఆర్యన్‌కి శత్రువుగా మారిన అభిమాని) 
*సయానీ గుప్తా - సునైనా (ఆర్యన్ మేనేజర్)  
*శ్రియా పిల్గొంకర్ - నేహా సింగ్ (గౌరవ్ స్నేహితురాలు) 
*వాలుషా డి సౌసా - బెల్లా ఖన్నా (ఆర్యన్ భార్య) 
*యోగేంద్ర టిక్కు - మిస్టర్ చందనా (గౌరవ్ తండ్రి)  
*దీపికా అమీన్  - చందనా (గౌరవ్ తల్లి)  
*తాహెర్ షబ్బీర్ - సిద్ కపూర్ (నటుడు)  
*పర్వీన్ కౌర్ - ఆంటీ (రైలు ప్యాసింజర్)
*మేఘా గుప్తా - పాయల్‌  
*అమర్జీత్ సింగ్ - షో హోస్ట్‌
*శిఖా మల్హోత్రా - టీవీ న్యూస్ యాంకర్‌  
*మోహిత్ బగ్రీ - ధృవ్ ఖన్నా (ఆర్యన్ & బెల్లా కొడుకు) 
* నమిత్ - మిస్టర్ భూతియాని 
*బియాంకా కొలాకో - ఇషా ఖన్నా (ఆర్యన్ & బెల్లా కూతురు) 
*ఇంద్రనీల్ భట్టాచార్య - అక్తర్ (ఆర్యన్ లాయర్) 
*ప్రశాంత్ వాల్డే 

## మూలాలు

## బయటి లింకులు
* 

వర్గం:2016 సినిమాలు
వర్గం:హిందీ సినిమాలు
అవ్‌నీత్ కౌర్

**అవ్‌నీత్ కౌర్** భారతదేశానికి చెందిన మోడల్, డాన్సర్, సినిమా నటి. ఆమె 2014లో విడుదలైన 'మర్దానీ' సినిమా ద్వారా సినిమారంగంలోకి అడుగుపెట్టి పలు టీవీ షోస్, ధారావాహికల్లో నటించింది.
## నటించిన సినిమాలు

### Television

## మూలాలు

## బయటి లింకులు
* 

వర్గం:2001 జననాలు
వర్గం:హిందీ సినిమా నటీమణులు
జిష్షూసేన్ గుప్తా

**జిష్షూసేన్‌ గుప్తా** భారతదేశానికి చెందిన నటుడు, నిర్మాత, టీవీ వ్యాఖ్యాత. ఆయన 1999లో బెంగాలీ సినిమా ప్రియోజోన్ ద్వారా సినీరంగంలోకి అడుగుపెట్టి, బెంగాళితో పాటు తెలుగు, హిందీ, ఆంగ్ల భాషల్లో నటించాడు. జిష్షూసేన్‌ గుప్తా తెలుగులో భీష్మ, మాస్ట్రో, శ్యామ్ సింగరాయ్ సినిమాల్లో నటించి మంచి గుర్తింపునందుకున్నాడు.
## నటించిన సినిమాలు

## మూలాలు

## బయటి లింకులు
* 

వర్గం:1977 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటులు
వర్గం:భారతీయ సినిమా నిర్మాతలు
వర్గం:కోల్‌కతా వ్యక్తులు
మణికర్ణిక: ద క్వీన్ ఆఫ్ ఝాన్సీ

**మణికర్ణిక: ద క్వీన్ ఆఫ్ ఝాన్సీ** 2019లో విడుదలైన హిందీ సినిమా. వీరనారి ఝాన్సీ లక్ష్మీభాయి జీవితం ఆధారంగా జీ స్టూడియోస్, కైరోస్ కంటెంట్ స్టూడియోస్  బ్యానర్‌లపై జీ స్టూడియోస్, కమల్ జైన్ నిర్మించిన ఈ సినిమాకు క్రిష్,  కంగనా రనౌత్ దర్శకత్వం వహించారు.  కంగనా రనౌత్, జిష్షూసేన్ గుప్తా, అతుల్ కులకర్ణి, సురేష్ ఒబెరాయ్ ప్రధాన పాత్రల్లో నటించిన ఈ సినిమా జనవరి 25న విడుదలైంది. ఈ సినిమాలో నటనకుగాను కంగానా రనౌత్‌ 67వ జాతీయ సినీ అవార్డ్స్ లో జాతీయ ఉత్తమ నటి అవార్డును అందుకుంది. 
## కథ
1828లో పుట్టిన బితూర్‌లో పుట్టిన మణికర్ణిక (కంగనా రనౌత్‌) ఝాన్సీ రాజు గంగాధర్‌ రావు (జిషు సేన్‌గుప్తా) ను వివాహం చేసుకుంటుంది. ఝాన్సీ రాజ్యానికి కోడలిగా వెళ్లిన ఆమె  ఝాన్సీ రాజ్యాంపై ఆధిపత్యం కోసం ప్రయత్నించిన బ్రిటిష్ వారికి వ్యతిరేకంగా జరిగిన పోరాటంలో స్వాతంత్య్రం కోసం ఆమె ఎలా పోరాడింది ?  అనేదే మిగతా సినిమా కథ. 
## నటీనటులు
*కంగనా రనౌత్
*జిష్షూసేన్ గుప్తా
*అతుల్ కులకర్ణి
*సురేష్ ఒబెరాయ్
*డానీ డెంజొప్ప
*రిచర్డ్‌ కీప్‌
*అంకితా లోఖండే
*మిస్తీ చక్రవర్తి
*వైభవ్ తత్వవాది
* ఎడ్వర్డ్ సోన్నెన్‌బ్లిక్
* సుపర్ణ మార్వా
* మహమ్మద్ జీషాన్ అయ్యూబ్
* మనీష్ వాధ్వా
* యష్ టోంక్
* ఉన్నతి దావరా
* రాధా భట్
* నల్నీష్ నీల్
* విక్రమ్ కొచ్చర్
## మూలాలు

## బయటి లింకులు
* 

వర్గం:2019 సినిమాలు
సీతా రామం

**సీతా రామం** 2022లో తెలుగు, తమిళం, మలయాళ, హిందీ భాషల్లో విడుదలకానున్న సినిమా. వైజయంతి మూవీస్ సమర్పణలో స్వప్న సినిమాస్ బ్యానర్‌పై అశ్వినీదత్, స్వప్నాదత్ నిర్మించిన ఈ సినిమాకు హను రాఘవపూడి దర్శకత్వం వహించాడు. దుల్కర్ సల్మాన్, రష్మికా మందన్న, మృణాళిని ఠాకూర్‌, సుమంత్ ప్రధాన పాత్రల్లో నటించిన ఈ సినిమా మొదటి పాట ‘ఓ సీత హే రామ’ ‪ని మే 9న విడుదల చేసి ఆగష్టు 5న విడుదల చేశారు. ఈ చిత్రం టాలీవుడ్‌లో మృణాళిని ఠాకూర్‌కు తొలి చిత్రం.  1964 నాటి నేపథ్యంలో, లెఫ్టినెంట్ రామ్, కాశ్మీర్ సరిహద్దులో పనిచేస్తున్న అనాథ ఆర్మీ అధికారి, సీతా మహాలక్ష్మి నుండి అనామక ప్రేమ లేఖలను పొందాడు, ఆ తర్వాత రాముడు సీతను కనుగొని తన ప్రేమను ప్రతిపాదించే పనిలో ఉన్నాడు.

## నటీనటులు
*దుల్కర్ సల్మాన్  
*రష్మికా మందన్న
*మృణాళిని ఠాకూర్‌
*సుమంత్ 
*తరుణ్ భాస్కర్  
*గౌతమ్ వాసుదేవ్ మీనన్ 
*భూమిక చావ్లా 
*అభయ్ బేతిగంటి
*వెన్నెల కిషోర్ 
*మురళి శర్మ 
*ప్రకాష్ రాజ్ 
*టినూ ఆనంద్
* శత్రు 
* సచిన్ ఖేడేకర్
* నీరజ్ కబీ
* రాజ్ కుమార్ కసిరెడ్డి
* గీతా భాస్కర్
* సందీప్ రాజ్
 * పవన్ చోప్రా

## సాంకేతిక నిపుణులు
*బ్యానర్:  వైజయంతి మూవీస్, స్వప్న సినిమాస్ 
*నిర్మాత:   అశ్వినీదత్, స్వప్నాదత్ 
*కథ, స్క్రీన్‌ప్లే, దర్శకత్వం:  హను రాఘవపూడి
*సంగీతం: విశాల్ చంద్రశేఖర్‌
*సినిమాటోగ్రఫీ:  పి. ఎస్. వినోద్ , శ్రేయాస్ కృష్ణ 
*ఆర్ట్ డైరెక్టర్ : వైష్ణవి రెడ్డి, ఫైసల్ అలీ ఖాన్
*పాటలు: అనంత్ శ్రీరామ్, కృష్ణ కాంత్ 

## పాటల జాబితా
1:ఓ సీతా హే రామా , రచన:అనంత శ్రీరామ్, గానం. ఎస్ పి చరణ్, రమ్య బెహరా  

2: ఇంతందం దారి మళ్ళిందా , రచన: కృష్ణకాంత్, గానం.ఎస్ పి.చరన్   

3: కానున్న కళ్యాణం ఏమన్నది , రచన: సిరివెన్నెల సీతారామశాస్త్రి, గానం.అనురాగ్ కులకర్ణి , సింధూరి . ఎస్   

4: కన్నుల ముందర , రచన: కృష్ణకాంత్, గానం.సునీత ఉపద్రష్ట    

5: ఎవరిని అడిగాను ఏమైందని , రచన: కృష్ణకాంత్, గానం. యాజిన్ నజీర్     

6: వస్తా నే వెంటనే ఉంటా నీ వెంటనే, రచన: కృష్ణకాంత్ , గానం.కపిల్ కపిలాన్, చిన్మయి శ్రీపాద.    

## మూలాలు

వర్గం:2022 తెలుగు సినిమాలు
రమ్య నంబీశన్

**రమ్య నంబీశన్** భారతదేశానికి చెందిన గాయని, సినిమా నటి. ఆమె 2000లో బాలనటిగా సినీరంగంలోకి అడుగుపెట్టి మలయాళంతో పాటు తెలుగు, తమిళ సినిమాల్లో నటించింది. ఆమె 2020లో 'ఆన్ హైడ్' పేరుతో ఓ లఘు చిత్రానికి దర్శకత్వం వహించింది.

## నటించిన సినిమాలు

## మూలాలు

## బయటి లింకులు
* 
* 
* 
వర్గం:1986 జననాలు
గుర్మీత్ సింగ్ మీత్ హేయర్

**గుర్మీత్ సింగ్ మీత్ హేయర్** పంజాబ్ రాష్ట్రానికి చెందిన రాజకీయ నాయకుడు. ఆయన బర్నాలా శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో విద్యా, క్రీడా & యువజన సర్వీసుల శాఖ మంత్రిగా భాద్యతలు నిర్వహిస్తున్నాడు.
## రాజకీయ జీవితం
గుర్మీత్ సింగ్ మీత్ హేయర్ ఆప్ ఆద్మీ పార్టీ ద్వారా రాజకీయాల్లోకి వచ్చి 2017లో జరిగిన పంజాబ్ అసెంబ్లీ ఎన్నికల్లో బర్నాలా నియోజకవర్గం నుండి పోటీ చేసి తొలిసారి ఎమ్మెల్యేగా గెలిచి అసెంబ్లీలోకి అడుగుపెట్టాడు. ఆయన అనంతరం ఆప్ యువజన విభాగం అధ్యక్షుడిగా పని చేశాడు. గుర్మీత్ సింగ్ 2022 పంజాబ్ శాసనసభ ఎన్నికల్లో  నుండి పోటీ చేసి గెలిచి భగవంత్ మాన్ మంత్రివర్గంలో విద్యా, క్రీడా & యువజన సర్వీసుల శాఖ మంత్రిగా నియమితుడయ్యాడు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1989 జననాలు
కలిబారి మందిర్ (పాకిస్థాన్)

**కలిబారి మందిర్** (ఉర్దూ: کالی باری مندر) అనేది ఖైబర్ పఖ్తుంక్వా పాకిస్తాన్‌లోని పెషావర్‌లో ఉన్న ఒక హిందూ దేవాలయం.  ఈ ఆలయం కాళీ దేవతకు అంకితం చేయబడింది. ఇక్కడ దుర్గాపూజ ప్రధాన పండుగ.
## చరిత్ర
**గోరక్‌నాథ్ మందిరం**, గోర్ ఖత్రి, దర్గా పీర్ రతన్ నాథ్ జీ, ఝండా బజార్‌లతో పాటు పెషావర్‌లో మిగిలి ఉన్న కొన్ని హిందూ దేవాలయాలలో ఇది ఒకటి.  ఇది దర్గా పీర్ రతన్ నాథ్ జీ, ఝండా బజార్‌తో పాటు రోజువారీ పూజలు కొనసాగుతున్న ఏకైక క్రియాత్మక ఆలయం. ఏడాదికి ఒకసారి దీపావళి నాడు తెరిచే గోరక్‌నాథ్ మందిర్, గోర్ ఖత్రిని తెరవాలని ఎవాక్యూ ట్రస్ట్ ప్రాపర్టీ బోర్డ్‌ను కోర్టు ఆదేశించింది.
## మూలాలు

వర్గం:దేవాలయాలు
వర్గం:పాకిస్థాన్‌
నేషనల్ సెక్యూరిటీస్ డిపాజిటరీస్ లిమిటెడ్

**నేషనల్‌ సెక్యూరిటీ డిపాజిటరీ లిమిటెడ్‌ (ఎన్‌ఎస్‌డీఎల్‌) ** (ఆంగ్లం: National Securities Depository Limited) - ముంబైలో ఉన్న ఒక భారతీయ సెంట్రల్ సెక్యూరిటీస్ డిపాజిటరీ సంస్థ. భారతదేశంలో మొట్టమొదటి ఎలక్ట్రానిక్ సెక్యూరిటీస్ డిపాజిటరీగా ఎన్‌ఎ్‌సడీఎల్‌ 1996 ఆగస్టులో స్థాపించబడింది. ఇది దేశ ఆర్థికాభివృద్ధికి బాధ్యత వహించే జాతీయ సంస్థ. నేషనల్ సెక్యూరిటీస్ డిపాజిటరీస్ లిమిటెడ్ అఫీషియల్ వెబ్సైట్ https://nsdl.co.in/

ఎన్‌ఎస్‌డీఎల్ 2021-22 ఆర్థిక సంవత్సరంలోనే డీమ్యాట్ ఖాతాల్లో ఉన్న ఆస్తుల విలువలో 300 లక్షల కోట్ల రూపాయల చారిత్రక మైలురాయిని అధిగమించింది.

## చరిత్ర
1995లో డిపాజిటరీల ఆర్డినెన్స్‌ను విడుదల చేయడం ద్వారా భారతదేశంలో మొట్టమొదటి డిపాజిటరీగా నేషనల్ సెక్యూరిటీస్ డిపాజిటరీ లిమిటెడ్ స్థాపనకు మార్గం సుగమం అయింది. ఇప్పుడు, ఎన్‌ఎస్‌డీఎల్ ప్రపంచంలోని అతిపెద్ద డిపాజిటరీలలో ఒకటి. ఇది భారతీయ సెక్యూరిటీల మార్కెట్‌లలో డి-మెటీరియలైజ్డ్ రూపంలో ఉంచబడిన, స్థిరపడిన చాలా సెక్యూరిటీలను నిర్వహించే అత్యాధునిక మౌలిక సదుపాయాలను కలిగి ఉంది. ఫిజికల్ సర్టిఫికేట్లలో లావాదేవీలతో పోలిస్తే డిపాజిటరీ రూపంలో లావాదేవీల ఖర్చు చాలా తక్కువగా ఉంటుంది. దీనికోసమని ఎన్‌ఎ్‌సడీఎల్‌ దేశానికి 'డీమ్యాట్' ని పరిచయం చేసింది. ఇది సెక్యూరిటీల మార్కెట్‌లోని వివిధ వాటాదారులకు ప్రపంచ స్థాయి డిజిటల్ సేవలను అందిస్తోంది.

## సంస్థ విధులు
ఎన్‌ఎస్‌డీఎల్ డేటాబేస్ మేనేజ్‌మెంట్ లిమిటెడ్ (NDML), ఎన్‌ఎస్‌డీఎల్ పేమెంట్స్ బ్యాంక్ లిమిటెడ్.. ఇవి రెండూ నేషనల్‌ సెక్యూరిటీ డిపాజిటరీ లిమిటెడ్‌ అనుబంధ సంస్థలు. ఇవి ఇండియన్ సెక్యూరిటీస్ మార్కెట్‌లో సెక్యూరిటీల డీమ్యాట్, సెక్యూరిటీల బదిలీ, సెటిల్‌మెంట్‌కు సంబంధించిన సేవలను అందిస్తాయి. ఎన్‌ఎస్‌డీఎల్ ఇ-గవర్నెన్స్ ఇన్‌ఫ్రాస్ట్రక్చర్ లిమిటెడ్ అనేది ఒక ప్రత్యేక సంస్థ. ఇది పాన్ కార్డు (PAN) ల జారీకి సంబంధించిన సేవలను అందిస్తుంది. అలాగే నేషనల్ పెన్షన్ సిస్టమ్ (NPS) కోసం సెంట్రల్ రికార్డ్ కీపింగ్ ఏజెన్సీగా కూడా పనిచేస్తుంది.

## ఇవీ చదవండి

* సెక్యూరిటీస్ అండ్ ఎక్ఛేంజ్ బోర్డు ఆఫ్ ఇండియా
* ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా
* బాంబే స్టాక్ ఎక్స్ఛేంజ్
* డీమ్యాట్ ఖాతా
* శాశ్వత ఖాతా సంఖ్య

## మూలాలు


వర్గం:సెంట్రల్ సెక్యూరిటీస్ డిపాజిటరీస్ ఆఫ్ ఇండియా
వర్గం:ముంబయిలో ఉన్న ఆర్థిక సేవల కంపెనీలు
వర్గం:ప్రభుత్వ సంస్థలు
వర్గం:భారతదేశం
కుల్దీప్ సింగ్ ధాలివాల్

**కుల్దీప్ సింగ్ ధాలివాల్** పంజాబ్ రాష్ట్రానికి చెందిన రాజకీయ నాయకుడు. ఆయన 		ఆజ్ఞల శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో పంచాయితీ రాజ్, పశుసంవర్ధక, మత్స్య, పాడిపరిశ్రమాభివృద్ధి, ఎన్నారై వ్యవహారాల శాఖ మంత్రిగా బాధ్యతలు నిర్వహిస్తున్నాడు.
## రాజకీయ జీవితం
కుల్దీప్ సింగ్ ధాలివాల్ కమ్యూనిస్ట్ పార్టీ అఫ్ ఇండియా (మార్క్సిస్ట్-లెనినిస్ట్) పార్టీ ద్వారా రాజకీయాల్లోకి వచ్చి 1990లో కాంగ్రెస్ పార్టీలో కొంతకాలం పనిచేసి అమెరికాకు వెళ్లి స్థిర పడ్డాడు. ఆయన తరువాత భారత్ తిరిగి వచ్చి కాంగ్రెస్ పార్టీలో పనిచేసి పంజాబ్ ప్రదేశ్ కాంగ్రెస్ కమిటీ కార్యవర్గ సభ్యుడిగా, పంజాబ్ స్టేట్ సబ్ ఆర్డినేట్ సర్వీసెస్ సెలక్షన్ బోర్డు ఛైర్మన్‌గా పనిచేశాడు. కుల్దీప్ సింగ్ ధాలివాల్ అనంతరం కాంగ్రెస్ పార్టీని విడి ఆమ్ ఆద్మీ పార్టీలో చేరి 2019లో జరిగిన పార్లమెంట్ ఎన్నికల్లో అమృత్‌సర్ లోక్‌సభ నియోజకవర్గం నుండి పోటీ చేసి ఓడిపోయాడు.

కుల్దీప్ సింగ్ ధాలివాల్ 2022 పంజాబ్ శాసనసభ ఎన్నికల్లో ఆజ్ఞల నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై భగవంత్ మాన్ మంత్రివర్గంలో పంచాయితీ రాజ్, పశుసంవర్ధక, మత్స్య, పాడిపరిశ్రమాభివృద్ధి, ఎన్నారై వ్యవహారాల శాఖ మంత్రిగా నియమితుడయ్యాడు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:పంజాబ్ రాజకీయ నాయకులు
లాల్జిత్ సింగ్ భుల్లర్

**లాల్జిత్ సింగ్ భుల్లర్** పంజాబ్ రాష్ట్రానికి చెందిన రాజకీయ నాయకుడు. ఆయన  పట్టి శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో రవాణా శాఖ మంత్రిగా భాద్యతలు నిర్వహిస్తున్నాడు.
## రాజకీయ జీవితం
లాల్జిత్ సింగ్ భుల్లర్ 2022లో జరిగిన పంజాబ్ శాసనసభ ఎన్నికల్లో  ఆప్ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై  2022 మార్చి 19న భగవంత్ మాన్ మంత్రివర్గంలో రవాణా శాఖ మంత్రిగా భాద్యతలు చేపట్టాడు.
## మూలాలు

వర్గం:ఆమ్ ఆద్మీ పార్టీ రాజకీయ నాయకులు
హర్జోత్ సింగ్ బైన్స్

**హర్జోత్ సింగ్ బైన్స్** పంజాబ్ రాష్ట్రానికి చెందిన రాజకీయ నాయకుడు. ఆయన  		 ఆనందపూర్ సాహిబ్ శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో న్యాయ, పర్యాటక శాఖ మంత్రిగా భాద్యతలు నిర్వహిస్తున్నాడు.
## రాజకీయ జీవితం
హర్జోత్ సింగ్ బైన్స్ ఆమ్ ఆద్మీ పార్టీ ద్వారా రాజకీయాల్లోకి వచ్చి 2017లో జరిగిన పంజాబ్ అసెంబ్లీ ఎన్నికల్లో సహ్నేవాల్ నియోజకవర్గం నుండి పోటీ చేసి ఓడిపోయాడు. ఆ తరువాత ఆయన ఆమ్ ఆద్మీ పార్టీ జాతీయ అధికార ప్రతినిధిగా, జాతీయ కార్యవర్గ సభ్యుడిగా, ఆమ్ ఆద్మీ పార్టీ పంజాబ్ యువజన విభాగం అధ్యక్షుడిగా పని చేశాడు. హర్జోత్ సింగ్ బైన్స్ పంజాబ్ శాసనసభ ఎన్నికల్లో ఆనందపూర్ సాహిబ్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై భగవంత్ మాన్ మంత్రివర్గంలో న్యాయ, పర్యాటక శాఖ మంత్రిగా నియమితుడయ్యాడు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1990 జననాలు
బ్రమ్ శంకర్ జింపా

**బ్రమ్ శంకర్ జింపా** పంజాబ్ రాష్ట్రానికి చెందిన రాజకీయ నాయకుడు. ఆయన హోషియార్‌పూర్ శాసనసభ నియోజకవర్గం నుండి ఎమ్మెల్యేగా గెలిచి, 2022 మార్చి 19లో భగవంత్ మాన్ మంత్రివర్గంలో రెవెన్యూ, జలవనరుల శాఖ మంత్రిగా బాధ్యతలు నిర్వహిస్తున్నాడు.
## నిర్వహించిన పదవులు
* 2003 - హోషియార్‌పూర్ మున్సిపల్ కౌన్సిలర్ (మొదటి సారి)
* 2008 - హోషియార్‌పూర్ మున్సిపల్ కౌన్సిలర్ (2వ సారి)
* 2015 - హోషియార్‌పూర్ మున్సిపల్ కౌన్సిలర్ (3వ సారి)
* 2020- హోషియార్‌పూర్ మున్సిపల్ కౌన్సిలర్ (4వ సారి) 
*2022-హోషియార్‌పూర్ నుండి శాసనసభకు ఎమ్మెల్యేగా ఎన్నిక 
* 2022 మార్చి 19 నుండి ప్రస్తుతం రెవెన్యూ, జలవనరుల శాఖ మంత్రి

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
ఆర్. అశోక

**ఆర్. అశోక** కర్ణాటక రాష్ట్రానికి చెందిన రాజకీయ నాయకుడు. అతను పద్మనాభనగర్ అసెంబ్లీ నియోజకవర్గం నుండి ఆరు సార్లు ఎమ్మెల్యేగా గెలిచి, కర్ణాటక రాష్ట్ర 6వ ఉప ముఖ్యమంత్రిగా  2012 జులై 12 నుండి 2013 మే  12 వరకు పనిచేసాడు. 04 ఆగస్టు నుండి బసవరాజు బొమ్మై మంత్రివర్గంలో 2020 ఆగస్టు 4 నుండి 2023 మే 13 వరకు రెవెన్యూ శాఖ మంత్రిగా పనిచేసాడు .
## నిర్వహించిన పదవులు
*1997: తొలిసారి ఎమ్మెల్యేగా ఎన్నిక (1997 ఉప ఎన్నిక)
*1998: 2వ సారి ఎమ్మెల్యేగా ఎన్నిక
*2004: 3వ సారి ఎమ్మెల్యేగా ఎన్నిక
* 2006 ఫిబ్రవరి 18 నుండి 2007 అక్టోబరు 8: ఆరోగ్య & కుటుంబ సంక్షేమ శాఖ మంత్రి 
*2008: 4వ సారి ఎమ్మెల్యేగా ఎన్నిక
* 2008 మే 30 నుండి 2013 మే 13: రవాణా శాఖ మంత్రి
* 2010 సెప్టెంబరు 23 నుండి 2013 మే 13: హోం శాఖ మంత్రి 
*12 జూలై 2012 నుండి 2013 మే 13: కర్ణాటక రాష్ట్ర ఉప ముఖ్యమంత్రి
*2013: 5వ సారి ఎమ్మెల్యేగా ఎన్నిక
*2018: 6వ సారి ఎమ్మెల్యేగా ఎన్నిక
* 2019 సెప్టెంబరు 27 నుండి 2020 ఫిబ్రవరి 10: మున్సిపల్ శాఖ మంత్రి 
* 2019 ఆగస్టు 20 నుండి 13 మే 2023: రెవెన్యూ శాఖ మంత్రి
* 17 నవంబర్ 2023 - ప్రస్తుతం: కర్ణాటక శాసనసభ ప్రతిపక్ష నాయకుడు 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
గోవింద్ కర్జోల్

**గోవింద్ కర్జోల్** కర్ణాటక రాష్ట్రానికి చెందిన రాజకీయ నాయకుడు. అతను ముధోల్ అసెంబ్లీ నియోజకవర్గం నుండి ఐదు సార్లు ఎమ్మెల్యేగా గెలిచి, కర్ణాటక రాష్ట్ర 8వ ఉప ముఖ్యమంత్రిగా పని చేసి, 2021 ఆగష్టు 04 నుండి 2023 మే 15 వరకు బసవరాజు బొమ్మై మంత్రివర్గంలో జలవనరుల శాఖ మంత్రిగా పని చేశాడు. అతను 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.

## నిర్వహించిన పదవులు
*1994: తొలిసారి జనతా దళ్ పార్టీ తరపున ఎమ్మెల్యేగా ఎన్నిక
*2004:  2వ సారి బీజేపీ తరపున ఎమ్మెల్యేగా ఎన్నిక 
*18 ఫిబ్రవరి 2006 నుండి 8 అక్టోబర్  2007: ఆహార & పౌరసరఫరాల శాఖ మంత్రి 
*2008:  3వ సారి ఎమ్మెల్యేగా ఎన్నిక
*30 మే 2008 నుండి 22 సెప్టెంబర్ 2010: ప్రణాళిక & గణాంకాలు శాఖ మంత్రి 
*30 మే 2008 నుండి 13 మే 2013: చిన్న నీటిపారుదల శాఖ మంత్రి 
*4 ఆగష్టు 2011 నుండి 13 మే  2013: కన్నడ & సాంస్కృతిక శాఖ మంత్రి 
*2013: 4వ సారి ఎమ్మెల్యేగా ఎన్నిక
*2018: 5వ సారి ఎమ్మెల్యేగా ఎన్నిక
*26 ఆగష్టు 2019 నుండి 28 జులై  2021: కర్ణాటక రాష్ట్ర ఉప ముఖ్యమంత్రి
*20 ఆగష్టు 2019 నుండి 12 అక్టోబర్  2020: సాంఘిక సంక్షేమ శాఖ మంత్రి 
*20 ఆగష్టు 2019 నుండి 28 జులై  2021: ప్రజా పనులశాఖ మంత్రి
*4 ఆగష్టు 2021 నుండి ప్రస్తుతం: భారీ నీటిపారుదల శాఖ మంత్రి

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వి. సోమన్న

**వి. సోమణ్ణ** కర్ణాటక రాష్ట్రానికి చెందిన రాజకీయ నాయకుడు. ఆయన బిన్నీపెట్ & గోవిందరాజ్ నగర్ అసెంబ్లీ నియోజకవర్గాల నుండి ఐదు సార్లు ఎమ్మెల్యేగా గెలిచి, 04 ఆగస్టు నుండి బసవరాజు బొమ్మై మంత్రివర్గంలో గృహ నిర్మాణ & మౌలిక సదుపాయాల అభివృద్ధి శాఖ మంత్రిగా పనిచేశాడు. ఆయన 2023లో జరిగిన ఎన్నికల్లో చామరాజనగర, వరుణ స్థానాల నుండి బీజేపీ అభ్యర్థిగా పోటీ చేసి రెండు చోట్ల ఓడిపోయాడు.

## నిర్వహించిన పదవులు
*1983 - 1987: బెంగళూరు మహానగర పాలికకు ఎన్నికయ్యాడు
*1994 - జనతాదళ్ టిక్కెట్‌పై బిన్నీపెట్ నుండి తొలిసారి ఎమ్మెల్యేగా ఎన్నికయ్యాడు
*1996 - 1999: జైళ్ల, బెంగళూరు పట్టణాభివృద్ధి శాఖ మంత్రి
*1999 - బిన్నీపేట నుండి స్వతంత్ర అభ్యర్థిగా పోటీ చేసి ఎమ్మెల్యేగా ఎన్నికయ్యాడు
*2004 - కాంగ్రెస్ పార్టీ అభ్యర్థిగా మూడోసారి ఎమ్మెల్యేగా ఎన్నికయ్యాడు
*2008 - కాంగ్రెస్ పార్టీ అభ్యర్థిగా గోవిందరాజన్ నగర్ నుండి 4వ సారి ఎమ్మెల్యేగా ఎన్నికయ్యాడు
* 2010 జూన్ 15 – 2018 మే 15: కర్ణాటక శాసనమండలి సభ్యుడిగా పనిచేశాడు
*2018–ప్రస్తుతం: బీజేపీ అభ్యర్థిగా పోటీ చేసి ఎమ్మెల్యేగా ఎన్నికయ్యాడు
*2019 - 2020: హార్టికల్చర్, సెరికల్చర్ మంత్రి
* 2021 ఆగస్టు 4 నుండి ప్రస్తుతం: హౌసింగ్ మంత్రి, మౌలిక సదుపాయాలు, అభివృద్ధి మంత్రి

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1950 జననాలు
బసవరాజు బొమ్మై మంత్రివర్గం

**బసవరాజు బొమ్మై బొమ్మై మంత్రివర్గం, ** 2021 జూలై 28న కర్ణాటక ముఖ్యమంత్రిగా ప్రమాణస్వీకారం చేసిన అనంతరం తనతో సహా 30 మందితో 2021 ఆగస్టు 4న నూతన మంత్రివర్గాన్ని ఏర్పాటు చేశాడు.

ఈ మంత్రివర్గం 2023 మే 13 వరకు అధికారంలో కొనసాగింది.

## మంత్రులు

## మూలాలు

వర్గం:కర్ణాటక
వర్గం:2021లో ఏర్పాటు చేయబడిన క్యాబినెట్‌లు
వర్గం:2023లో రద్దు చేయబడిన క్యాబినెట్‌లు
వర్గం:కర్ణాటకలో 2021 సంస్థలు
వర్గం:కర్ణాటక మంత్రిత్వశాఖలు
వర్గం:భారతీయ జనతా పార్టీ రాష్ట్ర మంత్రిత్వ శాఖలు
వర్గం:2021 భారత రాజకీయాలు
సింగిరెడ్డి

**సింగిరెడ్డి** తెలుగువారిలో కొందరి ఇంటిపేరు.

* సింగిరెడ్డి నారాయణరెడ్డి, సి.నా.రె. గా పేరొందిన (జూలై 29, 1931 - జూన్ 12, 2017) తెలుగు కవి, సాహితీవేత్త. 
* సింగిరెడ్డి నిరంజన్ రెడ్డి, తెలంగాణ రాష్ట్రానికి చెందిన రాజకీయ నాయకుడు, వనపర్తి శాసనసభ నియోజకవర్గ శాసన సభ్యుడు.
ఉమేష్ కత్తి

**ఉమేష్ విశ్వనాథ్ కత్తి** కర్ణాటక రాష్ట్రానికి చెందిన రాజకీయ నాయకుడు. ఆయన బిన్నీపెట్ & 	గోవిందరాజ్ నగర్  అసెంబ్లీ నియోజకవర్గాల నుండి ఆరు సార్లు ఎమ్మెల్యేగా గెలిచి, 04 ఆగష్టు నుండి  బసవరాజు బొమ్మై మంత్రివర్గంలో అడవులు, ఆహారం, పౌర సరఫరాలు, వినియోగదారుల వ్యవహారాల శాఖల  మంత్రిగా భాద్యతలు నిర్వహిస్తున్నాడు.
## రాజకీయ జీవితం
ఉమేశ్ కత్తి తన తండ్రి  విశ్వనాధ్ కట్టి మరణాంతరం 1985లో రాజకీయాల్లోకి వచ్చాడు. ఆయన 1985లో జరిగిన ఉప ఎన్నికల్లో జనతా పార్టీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఉమేశ్ కట్టి 1989, 1994, 1999, 2008, 2008 ఉప ఎన్నిక, 2013, 2018లో వరుసగా ఎనిమిది సార్లు ఎమ్మెల్యేగా ఎన్నికయ్యాడు. ఆయన 1996లో జనతా దళ్ ప్రభుత్వంలో చెక్కర & పబ్లిక్ వర్క్స్ శాఖ మంత్రిగా పని చేశాడు. అనంతరం బిజెపి పార్టీలో చేరి 2008లో ఉద్యానవన, వ్యవసాయ శాఖ మంత్రిగా పని చేశాడు. ఉమేశ్ కట్టి 2018లో జరిగిన అసెంబ్లీ హుక్కేరి నియోజకవరం నుండి ఎనిమిది సార్లు ఎమ్మెల్యేగా  గెలిచి రికార్డు సృష్టించాడు.

ఉమేష్ కత్తి బసవరాజు బొమ్మై మంత్రివర్గంలో కర్ణాటక ఆహార, పౌరసరఫరాల శాఖ మంత్రిగా 2021 జనవరి 21న భాద్యతలు చేపట్టాడు.

## మరణం
ఉమేష్ కత్తి 2022 సెప్టెంబరు 6 రాత్రి గుండెపోటుతో డాలర్స్ కాలనీలోని తన నివాసంలో మరణించాడు. ఆయనకు భార్య, కుమారుడు, కుమార్తె ఉన్నారు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1961 జననాలు
వర్గం:భారతీయ జనతా పార్టీ రాజకీయ నాయకులు
శివాలా తేజ్ సింగ్ దేవాలయం (పాకిస్థాన్)

**శివాల తేజ సింగ్ దేవాలయం** పాకిస్థాన్‌లోని పంజాబ్ ప్రావిన్స్‌  లో గల సియాల్‌కోట్ నగరంలో ఉన్న ఒక చారిత్రాత్మక హిందూ దేవాలయం.  ఈ ఆలయం శివునికి అంకితం చేయబడింది. ఈ ఆలయాన్ని తేజా సింగ్ నిర్మించాడు.
## చరిత్ర
ఈ ఆలయాన్ని సర్దార్ తేజా సింగ్ నిర్మించాడు. 1947లో విభజన సమయంలో ఆలయానికి సీలు వేశారు. 1992లో, ఈ ఆలయాన్ని దుండగులు పాక్షికంగా కూల్చివేశారు. 2015లో, స్థానిక హిందూ నాయకులు షావాలా తేజా సింగ్ ఆలయ శిథిలమైన భవనాన్ని త్వరగా మరమ్మతులు చేయాలని పాకిస్తాన్ ప్రభుత్వాన్ని కోరారు.
## పునఃప్రారంభం, పునర్నిర్మాణం
72 సంవత్సరాల తర్వాత, ప్రధాన మంత్రి ఇమ్రాన్ ఖాన్, హిందువులకు ఆలయాన్ని తిరిగి తెరిచాడు. పాకిస్తాన్ ప్రభుత్వం ఎవాక్యూ ట్రస్ట్ ప్రాపర్టీ బోర్డ్ (ETPB) లాహోర్‌కు చెందిన సర్ గంగా రామ్ హెరిటేజ్ ఫౌండేషన్ సహాయంతో ఆలయ పునరుద్ధరణ, సంరక్షణ కోసం ఒక ప్రణాళికను రూపొందించింది.

2019లో, పాకిస్తాన్ ప్రభుత్వం శతాబ్దాల నాటి శవాలా తేజ సింగ్ ఆలయాన్ని పునరుద్ధరించింది, అధికారికంగా యాత్రికుల సందర్శనలు, ఇతర ఆచారాలను సులభతరం చేయడానికి పాకిస్తాన్ హిందూ కౌన్సిల్‌కు అప్పగించింది.
## మూలాలు


వర్గం:దేవాలయాలు
వర్గం:పాకిస్థాన్‌
మిశ్రమ లోహము

**మిశ్రమ లోహము** (ఆంగ్లం: alloy) అంటే పలు రకాలైన రసాయనిక మూలకాల మిశ్రమం. ఇందులో తప్పనిసరిగా ఒక లోహం ఉంటుంది. ఇతర రసాయనిక సమ్మేళనాలతో పోలిస్తే మిశ్రమ లోహంలో అందులో కలుపబడిన లోహం విద్యుత్ వాహకత, మృదుత్వం, అపారదర్శకత, ప్రకాశం లాంటి గుణగణాలన్నీ అట్టే ఉంటాయి.

మిశ్రమ లోహాలను లోహ బంధాల పై ఆధారపడి నిర్వచించవచ్చు. ఎర్ర బంగారం (బంగారం, రాగి మిశ్రమం), తెల్ల బంగారం (వెండి, బంగారం మిశ్రమం), ఇత్తడి, కంచు లాంటివి మిశ్రమ లోహాలకు కొన్ని ఉదాహరణలు.

మిశ్రమ లోహాలను రోజువారీ వాడకంలో వివిధ రంగాల్లో ఉపయోగిస్తారు. ఉక్కు మిశ్రమాలను భవనాల్లో, వాహనాల్లో, శస్త్రచికిత్స పరికరాల్లో వాడతారు. టైటానియం మిశ్రమ లోహాలను విమాన పరిశ్రమలో ఉపయోగిస్తారు.

## సిద్ధాంతం
మిశ్రమ లోహాన్ని తయారు చేయడంలో భాగంగా ఒకటి లేదా అంతకంటే ఎక్కువ ఇతర మూలకాలతో లోహాన్ని కలపుతారు. అత్యంత సాధారణ, పురాతన మిశ్రమ ప్రక్రియ అనేది మూల లోహాన్ని దాని ద్రవీభవన స్థానం దాటి వేడి చేసి, ఆపై ద్రావణాలను కరిగిన ద్రవంలోకి కరిగించడం ద్వారా నిర్వహించబడుతుంది. ఇది ద్రావణం యొక్క ద్రవీభవన స్థానం కంటే చాలా ఎక్కువగా ఉన్నప్పటికీ సాధ్యమవుతుంది. ఉదాహరణకు ద్రవ స్థితిలో ఉన్న టైటానియం చాలా లోహాలు, మూలకాలను కరిగించే సామర్థ్యం ఉన్న చాలా బలమైన ద్రావకం. అదనంగా, ఇది ఆక్సిజన్ వంటి వాయువులను తక్షణమే గ్రహిస్తుంది. నైట్రోజన్ సమక్షంలో దహనం చేస్తుంది. ఈ ప్రక్రియ జరిగేటపుడు ఉపరితలం నుండి వేరే మూలకాలతో కలుషితమయ్యే అవకాశం ఉంది కాబట్టి వాక్యూమ్ ఇండక్షన్-హీటింగ్, ప్రత్యేకమైన, వాటర్-కూల్డ్, కాపర్ క్రూసిబుల్లలో కరిగించాలి.

## చరిత్రలో ఉదాహరణలు
ఇనుము సాధారణంగా భూమిలో ఇనుప ధాతువుగా లభ్యమవుతుంది. గ్రీన్లాండ్‌లోని స్థానికంగా లభించే ఇనుము నిక్షేపాలను ఇన్యూట్ ప్రజలు ఉపయోగించారు. స్వాభావికంగా లభించే రాగి, వెండి, బంగారం, ప్లాటినంతో పాటు ప్రపంచవ్యాప్తంగా దొరుకుతున్నాయి. వీటిని కొత్తరాతియుగం కాలం నుండి ఉపకరణాలు, నగలు, ఇతర వస్తువులను తయారు చేయడానికి ఉపయోగించారు. 1903 లో రైట్ సోదరులు తేలికైన అల్యూమినియం మిశ్రమ లోహాన్ని ఉపయోగించి మొదటిసారిగా విమానం తయారు చేశారు.

## మూలాలు

## ఆధార గ్రంథాలు
* 

వర్గం:లోహాలు
అర్చన జోగ్లేకర్

**అర్చన జోగ్లేకర్**, మహారాష్ట్రకు చెందిన సినిమా నటి, శాస్త్రీయ నృత్యకారిణి. మరాఠీ, ఒడియా, హిందీ సినిమాలు, టెలివిజన్ సీరియల్స్‌లో నటించింది.

## సినిమారంగం
*సన్సార్* (హిందీ), *ఏకా పేక్ష ఏక్* (మరాఠీ), *అనాపేక్షిత్* (మరాఠీ) సినిమాలో నటించి గుర్తింపు పొందింది. కథక్ డ్యాన్సర్, కొరియోగ్రాఫర్. కథక్ నృత్య కళాకారిణి, శిక్షకురాలైన తన తల్లి ఆశా జోగ్లేకర్ ద్వారా కథక్‌లో శిక్షణ పొందింది. 1963లో, తల్లి ముంబైలో *అర్చన నృత్యాలయ* అనే నృత్య పాఠశాలను స్థాపించింది. 1999లో, జోగ్లేకర్ యుఎస్ లోని న్యూజెర్సీలో ఈ డ్యాన్స్ స్కూల్ శాఖను ప్రారంభించింది.

## సినిమాలు

* 1987: సునా చదేయ్ (ఒడియా)
* 1988: రంగత్ సంగత్
* 1988: మర్దంగి
* బ్రహ్మర్షి విశ్వామిత్ర
* 1987: సన్సార్ (రజనీ)
* 1989: బిల్లూ బాద్షా (నిషా)
* 1990: సోనాగా ఏకా పేక్ష ఏక్ (మరాఠీ)
* 1991: బాత్ హై ప్యార్ కి (అంజలి)
* 1994: మొగముల్ (తమిళం)
* 1995: ఆటంక్ హాయ్ ఆటంక్ (రజియా) 
* 1998: ఆగ్ సే ఖేలేంగే
* 1998: స్త్రీ (ఒడియా)
* 2012: మ్యారీడ్ టూ అమెరికా (అంజలి మల్హోత్రా)
* నివ్‌దుంగ్ (రవీంద్ర మంకనితో మరాఠీ చిత్రం)
* అన్పేక్షిత్ (నితీష్ భరద్వాజ్, అశోక్ సరాఫ్‌లతో)

## టెలివిజన్
* *చునౌటి* (1987)
* *కర్మభూమి*
* *ఫూల్వంతి* (1992) ఫూల్వంతిగా
* *కిస్సా శాంతి కా*
* పూజా పాత్రలో *చాహత్ ఔర్ నఫ్రత్* (1999)

## మూలాలు

## బయటి లింకులు

* అర్చన జోగ్లేకర్, వెబ్‌సైట్
* 
* 
* అర్చన జోగ్లేకర్ పాన్ పసంద్ ప్రకటన
వర్గం:1965 జననాలు
వర్గం:ఒరియా సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
ఎస్. అంగార

**ఎస్. అంగార** కర్ణాటక రాష్ట్రానికి చెందిన రాజకీయ నాయకుడు. ఆయన సులియా అసెంబ్లీ నియోజకవర్గాల నుండి ఆరు సార్లు ఎమ్మెల్యేగా గెలిచి,  బి.ఎస్.యడ్యూరప్ప మంత్రివర్గంలో,  బసవరాజు బొమ్మై మంత్రివర్గంలో  మత్స్య, ఓడరేవులు & లోతట్టు రవాణా శాఖ మంత్రిగా భాద్యతలు నిర్వహిస్తున్నాడు.
## శాసనసభకు పోటీ

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1961 జననాలు
వర్గం:భారతీయ జనతా పార్టీ రాజకీయ నాయకులు
శ్రీ సనాతన హిందూ మందిరం (లండన్)

**శ్రీ సనాతన హిందూ మందిరం**, లండన్‌లోని రెండు హిందూ దేవాలయాలు. ఒకటి బ్రెంట్‌, వెంబ్లీలోని ఈలింగ్ రోడ్‌కి దూరంగా, మరొకటి వాల్‌థమ్‌టోన్‌లోని విప్స్ క్రాస్‌లో ఉన్నాయి. శ్రీ వల్లభ నిధి యుకె అనే స్వచ్ఛంద సంస్థ ఆధ్వర్యంలో ఈ మందిరాలు నడుపబడుతున్నాయి. ఈ దేవాలయాలు సనాతన ధర్మాన్ని ( హిందూమతం ) అనుసరిస్తాయి.

## లేటన్‌స్టోన్ దేవాలయం
లేటన్‌స్టోన్‌లోని దేవాలయాన్ని శ్రీనాథ్‌జీ మందిరం అని పిలుస్తారు. 1980 జూన్ లో ఈ దేవాలయం ప్రారంభించబడింది. ఇందులో శ్రీరామ్, శ్రీనాథ్‌జీ, శివ పరివారం, అంబా మాతాజీ, జలరామ్ బాపా, హనుమంతుడు దేవతామూర్తులు ఉన్నారు.thumb| లేటన్‌స్టోన్‌లోని అసలు దేవాలయం|ఎడమ
## వెంబ్లీ దేవాలయం
2010లో ప్రారంభించబడిన ఈ దేవాలయ నిర్మాణానికి 14 సంవత్సరాల కాలం పట్టింది. భారతదేశం నుండి తీసుకొచ్చిన సున్నపురాయితో ఈ దేవాలయం నిర్మించబడింది. ఇది 2.4 ఎకరాల (9,700 చ.మీ.) విస్తీర్ణంలో ఉంది. ఈ దేవాలయానికి సంబంధించిన అనేక భాగాలు గుజరాత్‌ రాష్ట్రం సోలా పట్టణంలో చెక్కబడ్డాయి. పాలరాతితో 41 దేవతల విగ్రహాలు తయారు చేయబడ్డాయి. ఎత్తైన ప్రదేశంలో, 66 అడుగుల (20మీ) ఎత్తులో ఈ దేవాలయం ఉంది. వినాయకుడు, సహజానంద స్వామి,  అంబా మాతాజీ, సిమంధర్ స్వామి, రాధా కృష్ణ, శ్రీరామ్ దర్బార్, శ్రీనాథ్‌జీ, తిరుపతి బాలాజీ, శివపరివార్, జలరామ్ బాపా, హనుమంతుడు మొదలైన దేవతలు ఇక్కడ కొలువై ఉన్నారు.

## మూలాలు

వర్గం:లండన్
వర్గం:విదేశాల్లోని హిందూ దేవాలయాలు
ప్రపంచ లూపస్ దినం

link=link=https://en.wikipedia.org/wiki/File:Lupus_erythematosus,_Atlas_der_Hautkrankheiten.jpg|thumb|లూపస్ వ్యాధి లక్షణాలు. ఇది ఒకప్పుడు ప్రాణాంతకం కాని ఇప్పుడు దీర్ఘకాల చర్మ వ్యాధిగా పరిగణించబడుతోంది.
**ప్రపంచ లూపస్‌ దినం** (ఆగ్లం: World Lupus Day) అనేది నివారణలేని లూపస్‌ అనే చర్మవ్యాధిపై ప్రజలలో అవగాహన పెంచేందుకు ఏటా మే 10వ తేదీన జరుపుకునే కార్యక్రమం.

## చరిత్ర
ప్రపంచ లూపస్ దినోత్సవాన్ని మొదటిసారిగా 2004లో లూపస్ కెనడా రూపొందించింది. అంతగా తెలియని ఈ వ్యాధి బాధితులు, వారి కుటుంబాలపై వినాశకరమైన ప్రభావాలను చూపుతుంది. అందుకని, దీని పరిశోధన కోసం నిధులను సమీకరించడానికి, మెరుగైన సేవలను రోగులకు అందించడానికి, ఎపిడెమియోలాజికల్ డేటాను పెంచడానికి, వ్యాధిపై అవగాహన కలిగించడానికి ప్రతీయేడు మే 10న ప్రపంచ లూపస్‌ దినం జరుపుకోవడం ఆనవాయితీగా మారింది.

## లూపస్‌ వ్యాధి
లూపస్‌ నివారణలేని చర్మవ్యాధి. దీనిని సిస్టమిక్‌ లూపస్‌ ఎరిథమెటోసిస్‌ (ఎస్‌ఎల్‌ఈ) అని కూడా అంటారు. లూపస్‌ అనేది మన వ్యాధి నిరోధక వ్యవస్థ మనపైనే దాడి చేయడం వల్ల వచ్చే జబ్బు. ఈ ఆటో ఇమ్యూన్‌ జబ్బు శరీరాన్ని చికాకు పెట్టేస్తుంది. ఇది దీర్ఘకాలిక అంటువ్యాధి. అలసట, నీరసం, కీళ్లలో వాపు, తరచూ తలనొప్పి ఈ లూపస్ వ్యాధి లక్షణాలు.

లూపస్‌ వ్యాధికి కారణం వ్యాధి నిరోధక శక్తిని అందించే కణాలపై అంతర్గత దాడి. అయితే మిగతా ఆటో ఇమ్యూన్ వ్యాధులకు లూప్‌సకు తేడా ఉంది. మిగిలినవన్ని ఏదో ఒక అవయానికి పరిమితమైతే లూపస్‌ మాత్రం శరీరంలోని చాలా వ్యవస్థలకు విస్తరిస్తుంది. లూపస్‌ రోగుల్లో అత్యధిక శాతం మహిళలు ఉంటారు. ఈ వ్యాధి వంశపారపర్యంగా రాదు కానీ తల్లిదండ్రుల నుంచి కొన్ని జన్యువుల వల్ల వస్తుంది. 17 నుంచి 45 ఏళ్ల వయస్సు ఉన్న వారికి ఇది సోకే ప్రమాదమెక్కువ.

## నయం కాదు కానీ నియంత్రించవచ్చు
**లూపస్‌ ఒక చర్మవ్యాధి. ఈ వ్యాధికి ప్రాథమిక దశలో చికిత్స అవసరం. లేదంటే శరీరంలోని అనేక అవయవాలపై ప్రభావం పడుతుంది. అందుకని ఈ** వ్యాధిని గుర్తించడంలో ఆలస్యం చేయకుండా వెంటనే వైద్యులను సంప్రదించాలి.

## మూలాలు


వర్గం:ఆటో ఇమ్యూన్ వ్యాధులు
వర్గం:చర్మ వ్యాధులు
జె. సి. మధుస్వామి

**జె. సి. మధుస్వామి**  కర్ణాటక రాష్ట్రానికి చెందిన రాజకీయ నాయకుడు. ఆయన చిక్కనాయకనహళ్లి శాసనసభ నియోజకవర్గం  నుండి నాలుగు సార్లు ఎమ్మెల్యేగా గెలిచి, బి.ఎస్.యడ్యూరప్ప,  బసవరాజు బొమ్మై మంత్రివర్గంలో న్యాయ, అసెంబ్లీ వ్యవహారాల, చిన్న నీటిపారుదల శాఖల మంత్రిగా భాద్యతలు నిర్వహిస్తున్నాడు.
## రాజకీయ జీవితం
జె. సి. మధుస్వామి బీజేపీ పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో బీజేపీ తరపున మల్లేశ్వరం అసెంబ్లీ నియోజకవర్గం నుండి పోటీ చేసి  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1994లో ఓడిపోయి, 1997లో జరిగిన ఉప ఎన్నికల్లో స్వతంత్ర అభ్యర్థి పోటీ చేసి రెండోసారి ఎమ్మెల్యేగా ఎన్నికయ్యాడు. జె. సి. మధుస్వామి 1999 ఎన్నికల్లో జనతా దళ్ (యునైటెడ్) తరపున పోటీ చేసి ఓడిపోయి, 2004లో జరిగిన ఎన్నికల్లో మూడోసారి ఎమ్మెల్యేగా ఎన్నికయ్యాడు.

జె. సి. మధుస్వామి 2008, 2013లో జరిగిన ఎన్నికల్లో జనతా దళ్ (సెక్యూలర్) తరపున పోటీ చేసి ఓడిపోయి,  2018లో జరిగిన ఎన్నికల్లో బీజేపీ తరపున పోటీ చేసి  నాలుగువసారి ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో చిన్న నీటిపారుదల శాఖ  మంత్రిగా పని చేసి  ఆ తరువాత 4 ఆగష్టు 2021 నుండి  బసవరాజు బొమ్మై మంత్రివర్గంలో చిన్న నీటిపారుదల, న్యాయ & పార్లమెంటరీ, అసెంబ్లీ వ్యవహారాల శాఖల మంత్రిగా భాద్యతలు నిర్వహిస్తున్నాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1961 జననాలు
వర్గం:భారతీయ జనతా పార్టీ రాజకీయ నాయకులు
అరాగ జ్ఞానేంద్ర

**అరాగ జ్ఞానేంద్ర**  కర్ణాటక రాష్ట్రానికి చెందిన రాజకీయ నాయకుడు. ఆయన తీర్థహళ్లి అసెంబ్లీ నియోజకవర్గం నుండి నాలుగు సార్లు ఎమ్మెల్యేగా గెలిచి, బసవరాజు బొమ్మై మంత్రివర్గంలో హోం మంత్రిత్వ శాఖ మంత్రిగా భాద్యతలు నిర్వహించాడు.
## రాజకీయ జీవితం
అరాగ జ్ఞానేంద్ర బీజేపీ పార్టీ ద్వారా రాజకీయాల్లోకి వచ్చి 1983, 1985, 1989లో జరిగిన అసెంబ్లీ ఎన్నికల్లో బీజేపీ తరపున తీర్థహళ్లి అసెంబ్లీ నియోజకవర్గం నుండి పోటీ చేసి ఓడిపోయాడు. ఆయన 1994లో జరిగిన అసెంబ్లీ ఎన్నికల్లో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అరాగ జ్ఞానేంద్ర 1999లో జరిగిన ఎన్నికల్లో వరుసగా రెండోసారి, 2004లో మూడోసారి ఎమ్మెల్యేగా గెలిచి 2009, 2013లో ఎన్నికల్లో ఓడిపోయాడు. ఆయన తరువాత మైసూర్ పేపర్ మిల్స్ ఛైర్మన్‌గా, కర్ణాటక హోసింగ్ బోర్డు కార్పొరేషన్ ఛైర్మన్‌గా వివిధ హోదాల్లో పని చేసి 2018లో జరిగిన ఎన్నికల్లో ఎమ్మెల్యేగా గెలిచి బసవరాజు బొమ్మై మంత్రివర్గంలో హోం మంత్రిత్వ శాఖ మంత్రిగా భాద్యతలు చేపట్టాడు. 

జ్ఞానేంద్ర 2023 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కిమ్మనే రత్నాకర్ పై 12,241 ఓట్ల మెజారిటీతో గెలిచాడు.
 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1961 జననాలు
వర్గం:భారతీయ జనతా పార్టీ రాజకీయ నాయకులు
సి.సి. పాటిల్

**చంద్రకాంతగౌడ చిన్నప్పగౌడ పాటిల్** కర్ణాటక రాష్ట్రానికి చెందిన రాజకీయ నాయకుడు. ఆయన నార్గున్డ్ అసెంబ్లీ నియోజకవర్గం నుండి మూడుసార్లు సార్లు ఎమ్మెల్యేగా గెలిచి, ప్రస్తుతం బసవరాజు బొమ్మై మంత్రివర్గంలో ప్రజాపనుల శాఖ మంత్రిగా బాధ్యతలు నిర్వహిస్తున్నాడు.
## రాజకీయ జీవితం
సి.సి. పాటిల్ బీజేపీ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో బీజేపీ తరపున నరగుండ అసెంబ్లీ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచి డి.వి.సదానంద గౌడ, బి.ఎస్.యడ్యూరప్ప మంత్రివర్గంలో 2010 సెప్టెంబరు 22 నుండి 2012 ఫిబ్రవరి 9 వరకు మహిళా శిశు సంక్షేమ అభివృద్ధి శాఖ మంత్రిగా పనిచేశాడు.

సి.సి. పాటిల్ 2013లో జరిగిన ఎన్నికల్లో ఓడిపోయి అనంతరం 2018లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో బొగ్గు గనులు & జియాలజి, అటవీ & పర్యావరణ, చిన్న తరహా పరిశ్రమల, ఐటీ & పౌర సంబంధాల శాఖల మంత్రిగా పనిచేసి ఆ తరువాత 2021 ఆగస్టు 4 నుండి బసవరాజు బొమ్మై మంత్రివర్గంలో ప్రజాపనుల శాఖ మంత్రిగా బాధ్యతలు నిర్వహిస్తున్నాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1958 జననాలు
వర్గం:భారతీయ జనతా పార్టీ రాజకీయ నాయకులు
సి.ఎన్. అశ్వత్ నారాయణ్

**సి.ఎన్. అశ్వత్ నారాయణ్** కర్ణాటక రాష్ట్రానికి చెందిన రాజకీయ నాయకుడు. అతను మల్లేశ్వరం అసెంబ్లీ నియోజకవర్గం నుండి నాలుగుసార్లు సార్లు ఎమ్మెల్యేగా గెలిచి,  బసవరాజు బొమ్మై మంత్రివర్గంలో ఉన్నత విద్య, ఐటీ & బీటీ, సైన్స్ అండ్ టెక్నాలజీ, నైపుణాభివృద్ధి శాఖల మంత్రిగా 2020 ఆగస్టు 4 నుండి 2023 మే 13 వరకు భాద్యతలు నిర్వహించాడు.
## రాజకీయ జీవితం
సి.ఎన్. అశ్వత్ నారాయణ్ బీజేపీ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో బీజేపీ తరపున మల్లేశ్వరం అసెంబ్లీ నియోజకవర్గం నుండి పోటీ చేసి ఓడిపోయాడు. అతను 2008లో జరిగిన అసెంబ్లీ ఎన్నికల్లో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అశ్వత్ నారాయణ్ 2013లో జరిగిన ఎన్నికల్లో వరుసగా రెండోసారి, 2018లో మూడోసారి ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో కర్ణాటక రాష్ట్ర 8వ ఉప ముఖ్యమంత్రి,  వైద్యవిద్య, నైపుణాభివృద్ధి, ఐటీ & బీటీ, సైన్స్ అండ్ టెక్నాలజీ, ఉన్నత విద్య శాఖల మంత్రిగా పని చేసి  ఆ తరువాత 20 ఆగష్టు 2021 నుండి  13 మే 2023 వరకు  బసవరాజు బొమ్మై మంత్రివర్గంలో ఉన్నత విద్య, ఐటీక్&బీటీ, సైన్స్ అండ్ టెక్నాలజీ, నైపుణాభివృద్ధి శాఖల మంత్రిగా భాద్యతలు నిర్వహించాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1968 జననాలు
వర్గం:భారతీయ జనతా పార్టీ రాజకీయ నాయకులు
ఆనంద్ సింగ్

**ఆనంద్ సింగ్**  కర్ణాటక రాష్ట్రానికి చెందిన రాజకీయ నాయకుడు. ఆయన విజయనగర నియోజకవర్గం నుండి నాలుగుసార్లు ఎమ్మెల్యేగా గెలిచి,  బసవరాజు బొమ్మై మంత్రివర్గంలో ఎకోలజీ, పర్యావరణం, పర్యాటకం శాఖల మంత్రిగా  పని చేశాడు.
## రాజకీయ జీవితం
ఆనంద్ సింగ్ బీజేపీ పార్టీ ద్వారా రాజకీయాల్లోకి వచ్చి 2008లో జరిగిన అసెంబ్లీ ఎన్నికల్లో బీజేపీ తరపున  విజయనగర అసెంబ్లీ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో పర్యాటక శాఖ మంత్రిగా పని చేశాడు. ఆయన అనంతరం కాంగ్రెస్ పార్టీలో చేరి 2018లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున ఎమ్మెల్యేగా గెలిచి 2019లో బీజేపీలో చేరి 6 ఫిబ్రవరి 2020 నుండి  21 జనవరి 2021 వరకు బి.ఎస్.యడ్యూరప్ప మంత్రివర్గంలో ఎకోలజీ, పర్యావరణం, పర్యాటక శాఖల మంత్రిగా. ఆ తరువాత 4 ఆగష్టు 2021 నుండి 2023 మే 13 వరకు  బసవరాజు బొమ్మై మంత్రివర్గంలో ఎకోలజీ, పర్యావరణం, పర్యాటక శాఖల మంత్రిగా పని చేశాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1966 జననాలు
వర్గం:భారతీయ జనతా పార్టీ రాజకీయ నాయకులు
కోట శ్రీనివాస్ పూజారి

**కోట శ్రీనివాస్ పూజారి** కర్ణాటక రాష్ట్రానికి చెందిన రాజకీయ నాయకుడు. ఆయన రెండుసార్లు కర్ణాటక శాసనమండలికి ఎమ్మెల్సీగా ఎన్నికై, ప్రస్తుతం బసవరాజు బొమ్మై మంత్రివర్గంలో బీసీ & సాంఘిక సంక్షేమ శాఖల మంత్రిగా బాధ్యతలు నిర్వహిస్తున్నాడు.
## రాజకీయ జీవితం
కోట శ్రీనివాస్ పూజారి బీజేపీలో సామాన్య కార్యకర్తగా తన రాజకీయ జీవితాన్ని ప్రారంభించి పార్టీలో వివిధ హోదాల్లో పనిచేసాడు. ఆయన కర్ణాటక శాసనమండలికి దక్షిణ కన్నడ స్థానిక సంస్థల కోటాలో తొలిసారిగా ఎమ్మెల్సీగా ఎన్నికై 2010 జనవరి 6 నుండి 2016 జనవరి 4 వరకు శాసనమండలి సభ్యుడిగా పనిచేసాడు. ఆయన 2012 జూలై 12 నుండి 2013 మే 13 వరకు జగదీష్ శెట్టర్ మంత్రివర్గంలో ముజరయి, ఓడరేవులు & లోతట్టు రవాణా శాఖ మంత్రిగా పనిచేశాడు.

కోట శ్రీనివాస్ పూజారి 2015లో జరిగిన శాసనమండలి ఎన్నికల్లో రెండోసారి తిరిగి ఎన్నికయ్యాడు. ఆయన బి.ఎస్.యడ్యూరప్ప మంత్రివర్గంలో 2019 ఆగస్టు 20 నుండి వరకు 2021 జూలై 28 వరకు ముజరయి శాఖ మంత్రిగా, 2019 ఆగస్టు 20 నుండి 2021 జనవరి 21 వరకు మత్స్య శాఖ మంత్రి మంత్రిగా పనిచేసి, ఆ తరువాత 2021 ఆగస్టు 4 నుండి బసవరాజు బొమ్మై మంత్రివర్గంలో బీసీ & సాంఘిక సంక్షేమ శాఖల మంత్రిగా బాధ్యతలు నిర్వహిస్తున్నాడు.

కోట శ్రీనివాస్ పూజారి 2021 డిసెంబరులో జరిగిన శాసనమండలి ఎన్నికల్లో మూడోసారి తిరిగి ఎమ్మెల్సీగా ఎన్నికయ్యాడు. ఆయన 2022 జనవరి 6 నుండి 2028 జనవరి 5 వరకు ఎమ్మెల్సీగా కొనసాగనున్నాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1959 జననాలు
వర్గం:భారతీయ జనతా పార్టీ రాజకీయ నాయకులు
ప్రభు చౌహన్

**ప్రభు చౌహన్** కర్ణాటక రాష్ట్రానికి చెందిన రాజకీయ నాయకుడు. ఆయన ఔరాద్ శాసనసభ నియోజకవర్గం నుండి నాలుగుసార్లు ఎమ్మెల్యేగా గెలిచి, బసవరాజు బొమ్మై మంత్రివర్గంలో పశుసంవర్ధక శాఖ మంత్రిగా భాద్యతలు నిర్వహించాడు.
## రాజకీయ జీవితం
ప్రభు చౌహన్  బీజేపీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008లో జరిగిన అసెంబ్లీ ఎన్నికల్లో ఔరాద్ అసెంబ్లీ నియోజకవర్గం నుండి నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2013లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచాడు. 

ప్రభు చౌహన్ 2018లో జరిగిన ఎన్నికల్లో ఎమ్మెల్యేగా మూడోసారి వరుసగా గెలిచి బి.ఎస్.యడ్యూరప్ప మంత్రివర్గంలో హజ్, వక్ఫ్,  మైనారిటీ సంక్షేమ శాఖల మంత్రిగా పనిచేసి ఆ తరువాత  బసవరాజు బొమ్మై మంత్రివర్గంలో పశు సంవర్ధక శాఖ మంత్రిగా భాద్యతలు చేపట్టాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1969 జననాలు
వర్గం:భారతీయ జనతా పార్టీ రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:2013 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
ఎర్రగడ్డ ప్రభుత్వ మానసిక వైద్యశాల

**ఎర్రగడ్డ ప్రభుత్వ మానసిక వైద్యశాల**, తెలంగాణ రాష్ట్ర రాజధాని హైదరాబాదులోని ఎర్రగడ్డ ప్రాంతంలో ఉన్న మానసిక అసుపత్రి. నిజాం పాలనలో  హైదరాబాద్ రాష్ట్రంలో స్థాపించబడిన పురాతన ఆరోగ్య సంస్థల్లో ఇదీ ఒకటి. తెలంగాణ ప్రభుత్వం ఆధ్వర్యంలో నిర్వహించబడుతున్న ఈ ఆసుపత్రి, రాష్ట్రం నలుమూలల నుండి వచ్చే మానసిక ఆరోగ్య రోగులకు సేవలు అందిస్తోంది. 600 పడకలతో ఉన్న ఈ బోధనాసుపత్రి కాళోజీ నారాయణరావు పరిధిలో నిర్వహించబడుతోంది.

## చరిత్ర
*దారుల్-మజనీన్* అంటే మానసిక ఆశ్రయంగా స్థాపించబడిన ఈ ఆసుపత్రి చంచల్‌గూడ సెంట్రల్ జైలులో ప్రారంభించబడింది. 1895-1907 సమయంలో అప్పట్లో నిజాం ఆధిపత్యంలో భాగంగా ఉన్న మహారాష్ట్రలోని జల్నాకి 400 పడకలతో మార్చబడింది. అప్పుడు, *మానసిక వ్యాధుల కోసం ఆసుపత్రి,* జల్నాగా పేరు మార్చబడింది.

హైదరాబాద్ రాష్ట్రం (1948-56) ఏర్పడిన తర్వాత, జల్నా మహారాష్ట్రలో విలీనంకావడంతో 1953లో ఈ సంస్థ హైదరాబాద్‌కు మార్చబడింది. మొదట్లో ఇది కస్టోడియల్ కేర్ ఆశ్రయంగా ప్రారంభమైంది. జాల్నా ఆసుపత్రికి ప్రభుత్వ చివరి సూపరింటెండెంట్ గా, ఎర్రగడ్డ ఆసుపత్రికి మొదటి సూపరింటెండెంట్ గా డాక్టర్ ఆర్. నటరాజన్ పనిచేశాడు.

70వ దశకంలో ఇన్‌స్టిట్యూట్ హోదాను పొందింది, సైకియాట్రీలో ఉన్నత, గ్రాడ్యుయేట్ శిక్షణతోపాటు 2000లో పరిశోధన నోడల్ సెంటర్‌గా మారింది. నేషనల్ మెంటల్ హెల్త్ ప్రోగ్రామ్ (1982) అమలుకు ముందు మెదక్‌లోని శంకర్‌పల్లిలో ఈ సంస్థ కమ్యూనిటీ హెల్త్ సర్వీసెస్‌ను 1980లో ప్రారంభించింది.

## సేవలు
ఇందులో ఔట్ పేషెంట్, ఇన్‌పేషెంట్, ఎమర్జెన్సీ, అక్యూట్ సైకియాట్రిక్ కేర్, డి-అడిక్షన్, సైకలాజికల్ కౌన్సెలింగ్, లేబొరేటరీ, రేడియోలాజికల్ సేవలు ఉన్నాయి. శంకర్‌పల్లిలో కమ్యూనిటీ ఆధారిత సేవలు, వివిధ గృహాలలో వృద్ధులు, వికలాంగుల కోసం మానసిక ఆరోగ్య క్లినిక్‌లు నిర్వహించబడుతున్నాయి.

## ప్రధాన లక్ష్యాలు

* ఔట్ పేషెంట్, ఇన్ పేషెంట్, ఎమర్జెన్సీ ప్రాతిపదికన మానసిక అనారోగ్యంతో ఉన్న రోగుల సంరక్షణ
* ప్రాథమిక, అధునాతన మానసిక ఆరోగ్య సంరక్షణలో వైద్య, పారామెడికల్ సిబ్బందికి బోధన, శిక్షణ
* మానసిక ఆరోగ్య సంరక్షణపై పరిశోధన – నివారణ, నివారణ, ప్రోత్సాహకం
* మానసిక సమస్యల నివారణ, మానసిక ఆరోగ్య శిబిరాల నిర్వహణ, కమ్యూనిటీ హెల్త్ సెంటర్ల ఏర్పాటు వంటి కమ్యూనిటీ ఔట్రీచ్ కార్యక్రమాలను ఏర్పాటు చేయడంలో భాగస్వామ్యం

## విస్తరణ
నేషనల్ మెంటల్ హెల్త్ ప్రోగ్రామ్ లో భాగంగా 2006లో కోర్టు, క్రిమినల్ కేసుల కోసం ప్రత్యేకంగా ఉద్దేశించబడిన 150 పడకల బ్లాక్‌తో ఇది విస్తరించబడింది.

## మూలాలు

## బయటి లంకెలు
* అధికారిక వెబ్సైటు

వర్గం:తెలంగాణ ఆసుపత్రులు
వర్గం:1953 స్థాపితాలు
పరకాల రెవెన్యూ డివిజను

**పరకాల రెవెన్యూ డివిజను**, తెలంగాణ రాష్ట్రం, హనుమకొండ జిల్లాలోని ఒక పరిపాలనా విభాగం. హన్మకొండ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 5 మండలాలు ఉన్నాయి. ఈ డివిజను ప్రధాన కార్యాలయం పరకాల పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను హన్మకొండ లోక్‌సభ నియోజకవర్గం, పరకాల శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
పరకాల డివిజనులోని మండలాలు:

## మూలాలు

వర్గం:హన్మకొండ జిల్లా
వర్గం:హన్మకొండ జిల్లా రెవెన్యూ డివిజన్లు
వర్గం:2018లో ఏర్పడిన తెలంగాణ రెవెన్యూ డివిజన్లు
మనోజ్ ప్రభాకర్

**మనోజ్ ప్రభాకర్** (జ. 1963 ఏప్రిల్ 15) ఒక మాజీ భారతీయ క్రికెట్ ఆటగాడు. ఇతను కుడిచేతి వాటం మీడియం పేస్ బౌలర్, లోయర్ ఆర్డర్ బ్యాట్స్‌మెన్.  కొన్ని సార్లు ఓపెనింగ్ లో కూడా ఆడాడు. ఇతను 1996 లో ఆటనుంచి విరమించుకున్నాడు.

ఇతను అంతర్జాతీయ టెస్టుల్లో 96, వన్‌డే ల్లో 157 వికెట్లు తీశాడు. దేశేవాళీ పోటీల్లో ఢిల్లీ జట్టు తరపున ఆడి 385 వికెట్లు తీశాడు.

## కెరీర్
ఈయన తరచుగా ఓపెనింగ్ బ్యాట్స్‌మెన్ గా ఆటలో దిగేవాడు, బౌలింగ్ చేసేవాడు. అంతర్జాతీయ స్థాయిలో మంచి స్థిరత్వంతో ఆడాడు.

32 సంవత్సరాల వయసులో ప్రభాకర్ తన చివరి వన్‌డే ఆడాడు. ఈ మ్యాచ్ 1996 లో క్రికెట్ ప్రపంచ కప్ లో భాగంగా ఢిల్లీలో శ్రీలంక మీద ఆడాడు.

## వ్యక్తిగత జీవితం
భారతీయ సినిమా నటి ఫర్హీన్ ను మనోజ్ ప్రభాకర్ ను వివాహం చేసుకున్నాడు. వారికి ఇద్దరు పిల్లలు రాహిల్, మానవన్ష్. అయితే, ప్రభాకర్, మొదటి భార్య సంధ్య ల సంతానం కుమారుడు రోహను కుటుంబం సైతం వీరితోనే ఢిల్లీలో నివసిస్తుంది.

## మూలాలు

వర్గం:భారతీయ క్రికెట్ క్రీడాకారులు
వర్గం:1963 జననాలు
వర్గం:ఉత్తర ప్రదేశ్ వ్యక్తులు
వర్గం:జీవిస్తున్న ప్రజలు